
ARUBA MESTER 
DI E ESFUERSO 
DI NOS TUR PA 


RECUPARA 


ProME MINISTER 


Evelyn Wever-Croes 
RAPPORT DI NIS TA INCLUI RECOMENDACION 


PA ARUBA MEHORA RIBA TERENO DI 
INTEGRIDAD Y TRANSPARENCIA 


Dos siman pasa, Premier Evelyn Wever- Croes a ricibi resultado 
di e rapport National Integrity System (NIS). Un rapport critico 
cu hopi recomendacion, pero hopi necesario pa Aruba mehora 
su posicion riba tereno di integridad. Desde cu a drenta den 
Gobierno na 2017 cu Gabinete Wever - Croes I, Integridad a 
forma parti cardinal di e vision. 


Na 2017, integridad tabata un palabra cu casi no por a uza. 
E tempo ey Aruba a perde e confiansa den gobierno y den 
politica pa motibo di caso di corupcion den gobernacion y e 
gobierno di e otro asignatura tabata brasa esaki. Pueblo a 
duna indicacion cu no kier esaki mas y a vota pa otro Gobierno. 
Pues na 2017 ora cu a drenta Gobierno den Gabinete Wever 


Croes |, a cuminsa cu un vision pa bin cu Bureau Integriteit, 
Integriteitskammer, Corporate Governance Code, Ley di 
Financiamento di Partidonan Politico, Ley di Integridad, 
Ombudsman, y fortifica estadonan halto di Pais pa tin miho 
“checks and balances”. Premier Wever - Croes ta expresa cu 
awe por mira cu a logra varios di e puntonan menciona di e 
vision di Gabinete Wever-Croes. “No a logra tur cos ainda, 
pero ta riba bon caminda.” 


NIS RAPPORT: 

E NIS rapport ta manera un ‘nul-meting’ di unda Aruba ta 
para pa loke ta integridad. E rapport ta critico y ta inclui 30 
recomendacion pa mehoracion y a base di esakiAruba no a 
ricibi un ‘voldoende’. Prome Minister a expresa cu e resultado 
no a bin como sorpresa y ta na altura cu tin hopi trabou pa 
haci ainda. 10 afia pasa ora Hulanda a haci su prome scan, e 
tampoco a haya voldoende y ningun otro pais den Reino cu a 
haci’e a haya un voldoende. 


“Pues e resultado di Aruba no ta uno cu a spanta di dje. Awor 
cu tin e consehonan di con por mehora, Gabinete Wever - 
Croes Il ta comprometi pa mehora esaki. Ta trahando un plan 
pa atende cu cada un di e 30 puntonan menciona, y aki 5 afia 
ta haci un scan di nobo, pa eorey por midi con a adelanta”, 
Prome Minister a remarca. 


GRADICIMENTO: 

Premier Wever - Croes ta gradici tur esnan cu a haci esaki 
posibel. “Danki na tur colega cu a duna nan confiansa na e 
estudio, tambe Parlamento di Aruba cu tabata hopi instrumental 
pa logra loke cu a logra caba. Parlamento a pasa dos ley di 
iniciativa cual ta e ley di financiamento di partidonan politico y e 
ley di screening cu tabata iniciativa di Parlamento. Gradicimento 
special tambe ta bay na Presidente di Parlamento sr. Edgar 
Vrolijk cu ta un luchado fuerte den esaki y danki na sr. Armand 
Hessels di Stichting Deugdelijkheid van Bestuur Aruba cu a 
insisti pa e NIS wordo haci”. 

CONDECORACION REAL 
ARUBA 


www.gobierno.aw 
www.overheid.aw 
Ta ricibi www.government.aw 
peticionnan pa aña 
2023 entrante dia 5 mei 2022 
E ultimo dia pa entrega peticionnan 
ta dia 25 juli 2022 


PA MAS INFORMACION POR YAMA OF MANDA E-MAIL: 


sra. F.Perez-Lopez tel: 583-8425 | sr. V. Frank tel: 740-7071 | condeco.aruba@gmail.com 

Diahuebs merdia, 5 di mei 2022, Minister Ursell Arends a 
atende un reunion entre huez, bewindvoerder, y creditornan 
den e caso di surseance van betaling di Serlimar Sui Generis. 


Pa e reunion aki a invita tur compania cu tin cuenta habri ainda 
cu Serlimar no a paga, y cu ta registra na gerecht in eerste 
aanleg. Cu esaki e huez den e caso a duna oportunidad na tur 
pa duna nan opinion, sea pro, neutral, of contra di extension di 
e surseance van betaling. 


Durante e reunion (via volmacht of presente na reunion) 
solamente 3 di e 80 creditornan - cual ta representa ~3.75% di 
e creditornan - a demostra nan posicion en contra. E grupo aki 
ta representa un total di AWG 95,071 for di e total di ~AWG 6.7 
miyon (aproximadamente 1.4%). 


1 representante - cual ta representa mas o menos 0.5% di e 
total - a keda neutral riba e tema di extension. Ley ta prescribi 
cu si un minimimo di 25% di e creditornan a mustra nan voto 
en contra, huez mester considera esaki pa anula e surseance 
van betaling. Creditornan grandi manera Ecogas Freezone y 
CTC a vota pro extension di surseance van betaling. 


"E resultado aki ta duna nos mas confiansa cu e creditornan 
ta mira e seriedad di e trabou di nos ministerio pa remedia e 
situacion di Serlimar", Minister Arends ta comenta na final di 
e reunion. "Tambe e ta duna huez mas motibo pa considera 
e extension, cual ta cardinal pa nos por segura un futuro pa 
Aruba su maneho di desperdicio" 


Ainda huez tin e palabra final, cual lo ser anuncia diahuebs, di 
12 di mei, 2022. No obstante, cu e resultado di e voto di awe 
nos por ta "cuatelosamente positivo" cu tur partido envolvi ta 
mira un mehoracion na caminda, y remediacion di debenan 
"habri" cu Serlimar tin cu e creditornan aki ainda. 

CU OPTIMISMO, 
POSITIVISMO Y 
DETERMINACION 
NOS TA LOGRA 


Amara aduse 


MINISTER MADURO A REUNI CU GO CULTURA 
PA HAYA SA MAS DI NAN PROYECTONAN NA 
BIENESTAR DI ARTE Y CULTURA NA ARUBA 


Pç s 


Tur siman riba diahuebs Minister di Cultura ta reuni cu persona 
of instancia cu ta traha na bienestar di Cultura di nos Pais. E 
siman tras di lomba, Minister Maduro a reuni cu Fundacion Go 
Cultura pa asina haya sa mas di nan proyecto nan pa yuda 
Aruba den e proceso di formalisa y desaroya nos Industria 
Cultural y Creativo. Minister Maduro a hiba un combersacion 
riba e necesidad pa por tin un bista concreto riba e sector 
creativo di Pais Aruba den forma di un mapa cu ta contene 
informacion basico y tambe mas detaya di e sector creativo na 
Aruba. 


Durante e combersacion interesante aki a resalta con 
importante inclusion di henter e sector cultural y creativo ta den 
e proceso pa traha un mapa cu ta brinda un bista di e grandura 
y potencial di e sector creativo na Aruba. Go Cultura a indica na 
e mandatario cu nan ta trahando riba un plan pa 'map' e sector 
creativo na Aruba. Un 'mapping' di e sector creativo lo brinda 
no solamente informacion di e balor y e impacto economico di 


e sector creativo, pero tambe lo expone su balor pa desaroyo y 
transformacion social di nos isla. Den e dianan nos dilanti, Go 
Cultura lo brinda informacion riba e proyecto unico aki cu nan 
lo haci na bienestar di comunidad. 


SINTONISA 


CONFERENCIA 
DI PRENSA DI 
GOBIERNODI ARUBA 


Gabinete Wever-Croes 


Tur dialuna y diahuebs | 10:00 am 

MINISTER MADURO A REUNI CU 
RABBI BARUCH ZEILICOVICH DI BETH 
ISRAEL SYNAGOGUE 


Como Minister encarga cu Cultura, Minister Maduro 
ta responsabel pa e 'Erediensten' di nos Pais. Den 
cuadro di e trabounan relaciona cu 'Erediensten,' 
Minister Maduro a cera conoci cu Rabbi Baruch 
Zeilicovich di Beth Israel Synagogue, kende ta e guia 
spiritual nobo pa e comunidad Hudiu na Aruba. Rabbi 
Baruch ta sucesor di Rabbi Daniel Kripper kende 
tabata den funcion desde 2013 te cu 2022. 


Rabbi Baruch no ta desconoci, ya cu e Rabbi tin 32 
afia ta bin Aruba como turista. Na varios ocasion 
Rabbi Baruch a yuda cu ceremonia di bar mitzvah 
y casamento na Aruba. Minister Maduro a hiba 
un combersacion ameno cu Rabbi Baruch riba e 
importancia pa un persona por conta cu guia spiritual. 
Sigur na momento di pandemia y tragedia, guia 
spiritual ta brinda consuelo y ta crea conocemento pa 
por sigui enfrenta e retonan di tur dia. E mandatario 
ta desea Rabbi Baruch hopi exito cu e trabou noble di 
guia e comunidad Hudiu na Aruba. 


ANA DI INVERSION 
Y OPORTUNIDAD 


Dialuna 9 Mei 2022 


CIUDAD 


Diabierna atardi Minister di Turismo y Salud Publico Sr. Dangui 
Oduber tabata presente na e celebracion di certificacion di 
Botica di Servicio caminda e mandatario a duna un discurso 
chikito. Esaki ta debi cu Botica di Servicio ta bira e prome botica 
den e area di Caribe cu ta ricibi e certificacion di “Harmonisatie 
Kwaliteitsbeoordeling in de Zorgsector” (HKZ). E certificacion 
aki ta mehora e calidad di e farmacianan riba Aruba cual ta 
conduci na un mihor cuido cu ta ser duna na nos aseguradonan. 


E botica ta un instrumento hopi importante den salud publico 
ya cu despues di bay bo doctor ta e farmaceuticonan ta e punto 
di cuido na unda informacion ta wordo duna pa cu medicina. E 
certificado di HKZ ta significa cu e botica ta wordo reconoci a 
base di 3 pilar importante: 


T E botica tin su procesonan riba un nivel di bon calidad. 
2. E botica tin su clientenan central. 
3. E botica tin un proceso continuo di mehoracion di nan 


servicionan pa nan clientenan. 


Minister Oduber a remarca cu e pilarnan aki ta cuadra cu e 
vision y maneho di e ministerio di Salud Publico caminda ta 


€ Botica 
€ di Servicio 


enfoca pa e afianan nos dilanti ta pa mehora e calidad di cuido 
na Aruba dor di inverti den tur aspecto cu ta ensera calidad 
caminda my en special e cliente/pashent ta central. 


Cue certificacion aki Botica di Servicio ta crea oportunidadnan 
tambe pa sigui inverti den desaroyonan di specialismo di 
nos apothekers den ramo di “Openbare apothekers”. Cual 
ta e siguiente paso di reconocimento den AruBIG segun e 
mandatario. 

Continuacion BOTICA DI SERVICIO MASHA PABIEN CU BOSO CERTIFICACION DI HKZ.... 


Minister Oduber a reconoce Botica di servicio pa tur su 
trabounan cu e la haci durante un temporada hopi dificil. Sin 
mas Botica di Servicio a sa di sigui haci inversion den e calidad 
di cuido dor di crea diferente proyectonan. Un di e proyectonan 
aki cu ta di sumo importancia ta e implementacion di seguridad 
di remedi por medio di intercambia informacionnan esencial 
entre boticanan. Esaki ta e seguransa na cada pashent cu nan 
medicinanan ta wordo entrega den forma mas sigur y corecto. 


Minister Oduber a gradici e gerente di Botica na Servicio y 
finalmente pa yama danki na henter e team di Botica Eagle, 
Minister Dangui Oduber a presentanan cu un bunita plakaat. 
Pa homena e bunita logro di ta e prome Botica den Caribe cu 
e certificacion den HKZ. 

Minister Dangui Oduber: 


DEN LUNA DI APRIL 2022 NOS TURISMO 
A SURPASA CIFRANAN DI APRIL 2019! A 
REGISTRA UN RECUPERACION DI 108% 


E cifranan di turismo pa cu luna di april ta conoci y ta hopi 
alentador. Minister di Turismo sr. Dangui Oduber ta satisfecho 
con e luna di april a bay, surpasando tur espectativa. Den luna 
di april 2022 Aruba su turismo a surpasa cifranan di april 2019 
cu tabata un afia record den turismo. Den luna di april a registra 
un recuperacion total di 108% den comparacion cu aña 2019. 


Aruba su mercado mas grandi y importante cu ta e mercado 
Mericano a mira un recuperacion di 114% den april 2022 den 
comparacion cu april 2019. Aruba a ricibi den april 2022 un 
total di 101.696 turista compara cu e 93,953 turista den april di 
aña 2019. Esaki ta un crecemento di 7.743 turista. 


Den aña 2021 Aruba a conoce un recperacion di 72% di su 


turismo den comparacion cu aña 2019 cu tabata un aña record 
pa Aruba su turismo. Den aña 2022 segun e pronosticonan di 

ATA Aruba lo yega 95% di su recuperacion compara cu 2019. 
Segun e mandatario no por descarta cu e cifranan aki lo por 
surpasa 100% di recuperacion den afia 2022, si nan keda 
aumenta di e forma aki e lunanan nos dilanti. 


Segun e mandatario ta importante pa remarca cu Aruba ta e 
di 2 pais na mundo cu a recupera su turismo di e forma aki. 
Esaki ta demostra e resiliencia di Aruba, e maneho cu Minister 
Oduber a bin ta hibando y e partnership y bon cooperacion den 
e sector turistico di parti Aruba Tourism Authority (ATA), Aruba 
Ports Authority (APA), Aruba Airport Authority (AAA), Aruba 
Hotel and Tourism Association (AHATA) y Aruba Time Share 
Association (ATSA) pa logra esaki. Minister Dangui Oduber ta 
sigui bay enfoca riba e cresemento di Aruba su turismo den 
cuadro cu e afia di recuperacion. 

Y HUNTO NOS TA 
CONSTRUI UN 


ECONOMIA MAS 


FUERTE Y 


RESILIENTE 


MINISTER 


Geoffrey Wever 


COLABORACION ENTRE ARUBA 
CIRCULAR ECONOMY FOUNDATION Y 


GOBIERNO DI ARUBA 


Ministerio di Asuntonan Economico, Comunicacion y Desaroyo 
Sostenibel hunto cu e Aruba Circular Economy Foundation 
("ACEF") a firma un memorandum of understanding (MOU) 
durante un ceremonia virtual. E enfoke di ACEF lo ta aumenta e 
consciencia riba e tema di economia circular pa asina acelera e 
transicion pa un modelo economico sostenibel, independiente 
y inclusivo pa Aruba. 


ACEF ta un fundacion non-profit y ta consisti di miembronan 
local y internacional cu experticio diverso y experiencia 
trahando riba e temanan di sostenibilidad y economia circular. 
E focus di e fundacion ta pa crea consciencia (awareness), 
promove conocemento di economia circular, y stimula "circular 
thinking and practice" - pues pensamento y practica (estilo di 
bida) circular - na Aruba. 


Minister Geoffrey Wever ta contento di por inicia e partnership 
aki hunto cu ACEF. Cu e colaboracion lo por sigura miho 
esfuerso den inspira, motiva y empodera cuidadano di Aruba 
y tambe negoshinan local pa haci e transicion den un ritmo 


mas rapido. E parti di "public awareness" ta importante pa 
e ministerio su implementacion di "Circular Economy Action 
Plan" cual oficialmente lo ser lansa fin di e luna aki. 


Firmamento di e MOU ta sirbi como un prome paso concreto 
den e direccion di un partnership colaborativo duradero entre 
Gobierno di Aruba y ACEF pa asina cuminsa implementa 
e "Circular Economy Action Plan". Ambos organisacion y 
gobierno ta kere firmemente den e oportunidadnan cu e 
economia circular ta representa pa e desaroyo di Aruba, y ta 
comprometi den stimula e transicion mas pronto posibel. 


Durante e reunion tabata tey presente pa firma Mr. Geoffrey 
Wever (Minister di Asuntonan Economico, Comunicacion 
y Desaroyo Sostenibel) y Mr. Egidio Bundel (Presidente di 
ACEF), acompafia pa Mr. Bauke Feenstra (Treasurer ACEF), 
Mrs. Eunice Semeleer (Sustainability Policy and Strategy 
Advisor) and Mr. Jeremy Croes (Circular Economy Project 
Lead). 

Durante rueda di prensa minister di Husticia y Asuntonan 
Social Sr. Rocco Tjon, hunto cu alto comisario suplente di 
Cuerpo Policial Sra. Irma Gordon, a atende cu diferente punto 
di atencion den e cuadro hudicial. A aclarea diferente punto, 
manera e parti di e autonan cu tawata tin staciona na garashi 
di polis, como tambe e proyecto di “Iron Eagle”, cual ta un 
proyecto pa asina eleva siguridad den nos comunidad. 


Pa e parti di “in bewaring en beslag genomen” voertuigen, 
ta conoci cu for di inicio a cuminsa cu diferente proyectonan 
pa haci tur e diferente wardanan di polis y tambe garashi di 
polis limpi, mirando cu tawata tin basta auto ubica akinan. 
E autonan aki a trece diferente retonan cune, pa e parti di e 
administracion pero tambe gastonan pa pais Aruba. Cada bes 
cu un piesa wordo horta of un auto wordo distrui, land Aruba tin 
di para responsabel pa esaki, pues ta ensera gastonan grandi, 
y pa e motibo aki lo haci un restructuracion. 


Na Juni di e afia aki lo bin un destaho publico caminda tur 
compania cu ta desea di participa, lo por haci esaki pa asina 
bira e instancia principal pa encarga su mes cu e trabou aki. 
Esaki ta di balor agrega pa pais Aruba pa diferente motibo; e 
ta bay ensera menos capacidad di cuerpo policial pa asina nan 
por atende cu nan “core business”, e ta eleva e siguridad di e 


Q 


materialnan cu ta wordo confisca y ubica akinan pero tambe 
di e personal. Den cuadro di esaki Minister di Husticia a firma 
diabierna ultimo un decreto, caminda ta bay ekipa camara na 
tur e wardanan di polis, cu un sistema caminda personal den e 
wardanan mes por monitorea tur e imagennan aki. 


Por ultimo, como Ministerio di Husticia, ta manda un mensahe 
hopi cla na henter nos comunidad, a consecuencia di e 
incidente sumamente lamentabel cu a tuma luga algun dia 
atras, caminda un agente policial a keda severamente herida. 
E acto di violencia aki contra nos agentenan policial pero tambe 
contra cualkier “hulpverlener” ta wordo condena por completo. 
Lo pone tur recurso disponibel, pa detene e personanan cu ta 
culpabel pa cu actonan di violencia contra nan. Banda di esaki, 
lo percura tambe, den cuadro di ley, pa banda di detencion, 
usa tur posibilidad cu ley ta brinda den e proceso cu ta sigui 
na Ministerio Publico. Hunto cu alto mando, for di siman pasa 
a anuncia un maneho nobo esta; Iron Eagle, caminda pa un 
tempo defini cuerpo policial lo bay ta extra visibel riba caya. Lo 
bay tin mucho mas control y lo haci uso di tur posibilidad cu 
ley ta brinda pa por ehecuta cierto controlnan extra ordinario. 
Banda di esaki lo bay aumenta control riba vehiculonan y 
establecimentonan, pues e ta importante pa tin tur papel na 
ordo, pasobra esaki lo bay wordo controla. 

E progreso di un pais ta cuminsa cu e 
fundeshi di enseñansa y educacion 


ANA DI INVERSION 
Y OPORTUNIDAD 


Diaranson atardi den un esfera ameno Minister Endy Croes 
hunto cu colega Minister Glenbert Croes a inaugura oficialmente 
sede di e proyecto ‘La Casa del Venezolano', despues di 
varios luna brindando servicio. ‘La Casa del Venezolano’ ta un 
organisacion cu ta enfoca den educacion como instrumento pa 
inclusion y tranformacion social. Ta brinda asistencia huridico y 
social na imigrante y ta ofrece cursonan gratis pa siña e idioma 
Papiamento, Hulandes y Ingles. Ademas ta ofrece tayernan 
di entre otro derecho humano, proteccion internacional y 
gruponan di sosten. 


Den presencia di sr. Luis Zaraga, coordinadora di e proyecto 
sra. Grislynn Hernandez, representrantenan di Pan American 
Development Foundation (PADF), invitadonan, colaboradonan 
y bolunatrionan e mandatarionan a corta e cinta pa asina 'La 
Casa del Venezolano' por a keda oficialmente inaugura. 


‘Pami ta un gran honor di por ta awe cu bosonan’, mandatario 
di Enseñansa a expresa. 

Minister Endy Croes a sigui bisa cu VENEARUBA Solidaria 
un fundacion cu pa varios aña nos ta wak ta traha cu hopi 
boluntad, aprecio, dedicacion y cariño na bienestar di e grupo 
mas vulnerabel den nos comunidad promoviendo proyectonan 


Dialuna 9 Mei 2022 


ENCRANDECE Y 

di innovacion, social, integracion pa esnan cu mas tin mester 
di dje como tambe pe muchanan. Den nomber di Gobierno di 
Aruba nos ta felicita Fundacion VENEARUBA Solidaria cu e 
bunita proyecto alabes nan hopi exito y conta cu nos sosten cu 
e bunita proyecto aki. Den temponan dificil semper nos mester 
keda cu fe, firmesa y speransa pa nos sigui recupera y percura 
pa progreso pa cada un den e comunidad aki. Miniter Endy 
Croes a termina cu un dicho cu nos gran libertador Betico 
Croes a yega di bisa: Arubiano, no ta solamente esnan cu 
a nace na Aruba pero tur esnan cu ta haci Aruba nan hogar. 
Masha pabien y hopi exito! 

Botica di Servicio Eagle ta e prome Botica den Caribe cu ta 
ricibi e certificacion aki 


Diabierna atardi Minister Endy Croes hunto cu colega Minister 
Dangui Oduber tabata presente na e celebracion di certificacion 
di Botica di Servicio. Recientemente Botica di Servicio Eagle 
a ricibi e certificacion 'Harmonisatie Kwaliteitsbeoordeling in 
de Zorgsector' (HKZ) segun normanan di ISO 9001. Botica di 
Servicio Eagle ta bira asina e prome botica den Caribe cu ta 
ricibi e certificacion aki. 


Minister Endy Croes tabatin honor pa anuncia e sitio di training 
y pa dirgi al algun palabra. E mandatario a expresa di ta masha 
orguyoso di por forma parti di un momento asina special y di por 
anuncia awe cu desde awo aki na Aruba, na Botica di Servicio 
por sigui cu e specialisacion pa Boticario. Sra. Adrienne Tromp 
ta e prome Arubiano pa cuminsa cu esaki na Aruba. Antes 
esaki tabata posibel solamente na Hulanda. E specialisacion 
pa Boticario ta un specialisacion ankra den ley na Hulanda 
mescos cu cualkier otro specialisacion di dokter. E mandatario 
a sigui bisa cu pa por haci e estudio aki, lo mester a finalisa e 
‘Master Farmacie’ y mester tin e diploma di Boticario. E estudio 
tin un duracion di 2 aña extra. Nos yiunan di tera awor tin e 
opcion di bin bek cas mas trempan despues di nan estudio 
di Boticario y haci nan specialisacion aki mes na cas y asina 
contribui na e cuido medico di nos pais Aruba. 


E mandatario a sigui bisa cu su vision y maneho como 
Minister di Enseñansa y Deporte ta consisti di 3 pilar. PEN 
2030- Doorlichtingrapport cu aanbeveling pero sigur SDG 4 
Sustainable Development Goals di Nacion Uni cu e agenda 2030 
den cual ta promove hopi ‘Lifelong learning' y competencianan 
di Siglo 21; creatividad, comunicacion, pensamento critico y 
colaboracion 


Pa finalisa Minister Endy Croes ta felicta hunta di maneho, 
directiva, staf y personal di Botica di Servicio Eagle pa nan 
vision asina innovativo liderando cu proyecto asina bunita cual 
ta brinda oportunidad na nos ciudadano y profesionalnan pa 
keda studia y eleva nan conocemento cual lo traduci su mes 
alabes mes den un miho calidad di cuido pa nos sociedad. 
Masha pabien y exito! 

MINISTER ENDY CROES A BISHITA E ‘MEET & GREET” 
DI BASEBALL CLASICO ARUBA LIGA 40 PLUS 


E campeonato ta dedica na sr. Henk Arnold, gran deportista 


cu gran trayectorio 


Diabierna anochi Minister Endy Croes a pasa bishita 
e 'Meet and Greet' organisa pa Baseball Clasico 
Aruba liga 40 plus en conexion cu e apertura pe 
campeonato 2022. E torneo di e afia aki ta wordo 
dedica na sr. Henk Arnold. Un total di seis ekipo lo 
bataya pe titulo maximo. 


Sr. Arnold tin un trayectorio largo y impresionate 
den e mundo di baseball. Sr Henk Arnold mes a 
conta un poco di su y su trayecto den e deporte 
y a conta di ekipo di Spuiters su comienso te cu i 
awor. Ekipo di Spuiters a cuminsa despues cu Eric ps 
Mohamed a puntra sr. Arnold si e ta interesa di | 
hunga baseball AA. Di eynan e la bin cu e idea di 
lanta un ekipo forma door di tata y yiu por ehempel 
Henk Arnold & Angelo Arnold, Adri Wester & Arzan 
Wester, Grasindo Wester & Sandrick Wester Flo 
Wester & Gilward Gil Wester. Sr. Arnold ta conta 
cu ainda e ta corda cu cada wega ta hunga cu un 
t-shirt diferente color no tabatin uniform. 


Spuiters dobble A a logra tres campeon despues a 
pasa e ekipo over pa Tiger Blue Stars. Sr. Arnold e 
tempo eynan a bai biba na Hulanda. Diesun aña 
despues sr. Arnold a regresa Aruba y ta lanta un 
ekipo e biaha aki di softball A klas y den e mesun f 
aña ey a logra sali campeon. Tambe sr. Arnold a 
wordo acerca door di sr. Joy Orman pa lanta un 
ekipo di veterano y te cu awe ta sigui duro. Esaki 
nan ta palabra nan di Sr Henk Arnold mes a conta 
un poco di con a yega na e ekipo awe di 40 plus 
cual e ta hopi orguyoso pa cu e logro nan. E aña 
aki sr. Arnold no riba rooster di Spuiters 40 plus y 
ta duna espacio na su yiu homber Angelo “ Dang “ 
Arnold. 

Pa loke ta liga 40 plus Spuiters Quality Chiropractic 
Clinic tin tres titulo di campeon riba su nomber: 
Campeon Baseball Clasico Aruba 40+ 2018, 
Campeon Koningkrijk Spelen 40+ 2019 y Campeon 
Baseball Clasico Aruba 40+ 2021. 


Minister Endy Croes ta gradici sr. Henk Arnold pa 
trabou incansabel, dedicacion y amor pe deporte 
di baseball. Alabes ta desea e directiva nobo di liga 
40 plus y ekiponan hopi exito. 


Dialuna 9 Mei 2022 


2022 ENFOCANDO 
vorortunipan. | RIBA E 
BIENESTAR 
DI CADA FAMIA 


nos planta naciona! di awa 


WATER- EN 
SIA y i ENERGIEBEDRIJF 
GOBIERNO DI - > na i z ARUBA N.V. 


ATENCION WEB ta contento di anuncia 
cu construccion di planta RECIP IV ta 
yegando su final! E siman aki WEB ta 
drenta un periodo di test di diferente 
parti di e sistema, pa confirma cu e 
planta nobo ta funciona debidamente. E 
testnan ta planea pa tuma lugar entre 10 
pa 31 di mei 2022. 


E grupo di proyecto RECIP IV, hunto cu 
empleadonan di diferente departamento 
na WEB en cooperacion cu partner 
Wartsilá, ta determina pa e testnan 
tuma lugar na un manera mas safe y 
responsabel posibel. Aunke no ta spera, 
mirando e magnitud y riesgonan envolvi 
cu e trabou, ta keda existi un posibilidad 
MINIMO cu por surgi interupcion di 
coriente. 


Lo tuma tur precaucion y coordina e 
trabou di tal forma pa evita cualkier 
incidente of interupcion di coriente. WEB 
ta spera di por conta cu comprension 
di comunidad y di antemano ta ofrece 
disculpa pa posibel inconveniencia. Ta 
recomenda pa sigui WEB su updates 
durante e periodo di testmento. Cu planta 
RECIP IV riba lifia, WEB por desmantela 
e antiguo unidadnan di vapor den futuro 
cercano, reduci e consumo di HFO (20- 
25%), reduci emision di CO2 y percura 
pa un suministro mas confiabel. 


UN PANDEMIA CU EFECTO DEVASTADOR 
PA UN ISLA CU SU PILAR ECONOMICO 
TA NOS BISHITANTENAN DI AFO. 

Y UN ISLA DETERMINA PA SALI 


AUN MAS FUERTE FOR DI E SLA DURO AKI. 
UN ISLA CU VISION PA PROGRESA. 

E VISION DI CADA UN DI NOS, 

VISION DI CREATIVIDAD Y INVERSION, 

LO TRECE OPORTUNIDADNAN GRANDI 

PA NOS Y PA NOS FUTURO GENERACIONNAN. 
E PASONAN CU AWE NOS TA TUMA, 

TA LAGA MARCANAN ATRAS 

PA NOS GENERACION HOBEN. 

ESAKI LO TA E COMPAS CU LO DIRIGI NAN 
DEN E HORIZONTE DI OPORTUNIIDADNAN, 
PA CONTINUA CU UN ARUBA 

MAS SOSTENIBEL, FUERTE Y RELIENTE. 


20 ANA DI 


INVERSION Y 
22 OPORTUNIDAD 


